17/08/2010 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Convenio colectivo da empresa Silicio Ferrosolar, SL (fábrica de Sabón-Arteixo)

Visto o expediente do convenio colectivo da empresa SILICIO FERROSOLAR, SL (Fábrica de Sabón-Arteixo) (código convenio 1504791), que tivo entrada neste Departamento Territorial da Consellería de Traballo e Benestar o día 27.07.2010 e subscrito pola parte económica pola empresa e pola parte social polo delegado de persoal o día 23.07.2010, de conformidade co disposto nos artigos 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, Real decreto 1040/81, do 22 de maio, sobre rexistro e depósito de convenios colectivos de traballo e o Real decreto 2412/82, de 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de traballo, este Departamento Territorial ACORDA: PRIMEIRO.- Ordenar a súa inscripción no Libro Rexistro de Convenios Colectivos de Traballo, obrante neste Departamento Territorial, e notificación á representación económica e social da Comisión Negociadora. SEGUNDO.- Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación (S. M. A. C). TERCEIRO.- Dispoñe-la súa publicación no Boletín Oficial da Provincia. A Coruña, 3 de agosto de 2010 O xefe territorial de Traballo e Benestar Tomasz Piotr Ballach Fontcuberta Art.1.1 Ámbito Persoal Art.1.2 Vixencia e duración Art.1.3 Denuncia Art.1.4 Respecto dos dereitos adquiridos Art.1.5 Compensación Art.1.6 Comisión Paritaria do Convenio Art.2.1 Xornada de traballo Art.2.2 Calendario laboral Art.2.3 Vacacións Art.2.4 Licencias Retribuídas Art.2.5 Tempo de bocadillo do persoal de Quenda Art.2.6 Roupa de traballo Art.2.7 Equipo de Disponibilidade Art.2.8 Movilidade funcional Art.2.9 Comité de Seguridade e Saúde Laboral Art.3.1 Soldo, Salario Art.3.2 Prima de Carencia de Incentivos Art.3.3 Prima de Quenda Art.3.4 Complemento Nocturno Art.3.5 Prima de Domingo e Festivo Art.3.6 Pagas Extras Art.3.7 Horas Extraordinarias Art.4.1 Réxime disciplinario Art.5.1 Premio de Vinculación Art.5.2 Premio de Xubilación Art.5.3 Indemnización por Defunción Art.5.4 Anticipo de Nómina Art.5.5 Baixa por Enfermidade ou Accidente Art.5.6 Igualdade de oportunidades O presente Convenio regulará, a partir da súa entrada en vigor, as relacións laborais de todo o Persoal fixo ou eventual do centro de traballo da Empresa Silicio Ferrosolar S. L., sito no Polígono Industrial de Sabón, Arteixo, A Coruña. No obstante o anterior, as condicións salariais establecidas no presente Convenio sólo serán de aplicación para as categorías que se fixan nas táboas salariais recollidas no mesmo. O Convenio, calquera que sexa a data de publicación no B. O. P., entrará en vigor o día 1 de Xaneiro de 2010 e caducará o 31 de Decembro de 2011. Transcorrido o período de vixencia seguirán aplicándose tódalas súas cláusulas co mesmo alcance e contido co que foron pactadas mentres non se aprobe e entre en vigor un novo convenio. Considerarase por ambas partes denunciado en tempo e forma na data do seu vencemento. Respectaranse as situacións que en concepto de percepcións de calquera clase, no seu conxunto, sexan máis beneficiosas que as fixadas neste convenio, manténdose estrictamente a garantía “AD-PERSONAM”. As condicións económicas establecidas neste Convenio compensan os diferentes conceptos que con anterioridade viñan rexéndose por disposición legal, pacto, contrato ou por calquera outra causa, sempre que a dita compensación garanta os devengos fixos anuais que se perciban tanto económicos como sociais e que existían con anterioridade ó Convenio. Para a interpretación, arbitraxe, conciliación e vixilancia do cumprimento das estipulacións do Convenio, créase unha Comisión Paritaria. Esta Comisión estará composta polo Delegado de Persoal e un representante da Empresa. En canto as funcións e normas de funcionamento desta Comisión, haberá que aterse ó disposto na Lexislación vixente. A xornada máxima anual para os anos 2010 e 2011 será de 1.752 horas, respectando, en todo caso, os períodos mínimos de descanso previstos pola Lei e unha xornada máxima de oito horas diarias. A Empresa presentaralle ó Delegado de Persoal antes do 1 de Decembro o Calendario Laboral sobre as quendas e vacacións do Persoal. Independentemente das festas establecidas no Calendario Oficial, todo o Persoal poderá desfruta-los días sobrantes do cómputo anual durante o ano, sempre que avise con suficiente antelación e logo do acordo co seu Servizo e o Departamento de Persoal. Igualmente, a aceptación por parte da empresa da proposta de desfrute dos días sobrantes estará condicionada á no coincidencia no período de desfrute con outros traballadores do mesmo equipo de traballo e, a existencia de traballadores disponibles no Equipo de Disponibilidade. Dous dos días sobrantes desfrutaranse o 24 e 31 de Decembro, salvo que as ditas datas coincidan en Sábado, Domingo ou Festivo, ou coa parada dos Fornos, xa que en tales casos non se traballaría e sería innecesaria a súa recuperación. As vacacións anuais retribuídas para todo o Persoal do centro de traballo serán de 22 días laborais. Os días de vacacións deberán desfrutarse en dous períodos de 11 día laborables cada un deles. De ditos períodos, un deles será elixido polo traballador e outro período será elixido pola Empresa. A solicitude do período de desfrute de vacacións deberá ser presentada por escrito á Oficina de Persoal con anterioridade ó 31 de Marzal de cada ano. As licencias retribuídas serán as seguintes: 1. Por falecemento 1.1. Pais, fillos ou cónxuxe tres días laborais 1.2. Pais políticos, avós e netos tres días naturais 1.3. Irmáns ou irmáns do cónxuxe tres días naturais 1.4. Cónxuxe dos irmáns do traballador dous días naturais 1.5. Fillos políticos dous días naturais 1.6. Avós políticos dous días naturais 2. Por alumbramento de esposa tres días laborais 3. Por enfermidade grave 3.1. Pais, avós, fillos ou cónxuxe dous días naturais 4. Por matrimonio quince días naturais 5. Por matrimonio de pais, sogros, fillos ou irmáns e irmáns do cónxuxe un día natural 6. Por cambio de domicilio un día natural As licencias comprendidas nos números 1 ó 3 inclusive poderán ampliarse a cinco días naturais por razón de distancia e viaxe xustificada Fora da Comunidade Autónoma onde se prestan os servizos. Entenderase por día laborable aqueles non incluídos como Festivos no Calendario Oficial de Festas para a provincia da Coruña. Estes permisos retribuiranse cos seguintes conceptos: soldo (persoal empregado), salario (persoal obreiro), e prima carencia de incentivos (persoal empregado e obreiro). Tamén terán carácter de licencia retribuída as visitas médicas a especialistas prescritas polo médico de cabeceira da Seguridade Social, xustificando o tempo investido nelas. O persoal de quenda disporá de 20 minutos para toma-lo bocadillo e considerarase tempo efectivo de traballo. O dito persoal tomará o bocadillo de forma graduada para que o funcionamento dos fornos estea convenientemente atendido. Os traballadores teñen dereito a dúas entregas de dúas roupas de traballo ó ano. A data de repartición fíxase en Xuño e Decembro de cada ano. A roupa que se entregará cada semestre é a seguinte: Un pantalón. Unha camisa e dúas chaquetas ou dúas camisas e unha chaqueta. Tres pares de calcetíns. Tres camisetas e un calzón. Unha toalla. Unha vez ó ano entregaráselle a todo o Persoal unha cazadora de lá. En principio a entrega desta fíxase en Decembro. Se por causa de realizar un determinado traballo na Fábrica, algunha destas pezas de roupa quedara inutilizada, cambiaráselles por outras novas, logo da entrega das inutilizadas. Os traballadores que formen parte deste Equipo de Disponibilidade prestarán os seus servizos de 6 a 14 horas ou de 14 a 22 horas. Respectaranse os descansos legalmente establecidos e fixarase o seu desfrute segundo ás necesidades da Empresa. No obstante e, a petición expresa da Empresa, prestarán os seus servizos naqueles postos de traballo que, por diversos motivos, poideran quedar temporalmente desocupados. A Empresa deberá preavisar ó traballador o antes posible, e como mínimo, con 24 horas no caso de Incapacidade Temporal e 48 horas no caso de vacacións, respecto á hora efectiva do cambio. Durante o periodo de tempo no que o traballador ocupe dito posto de traballo, este tendrá as condicións laborais do novo posto de traballo. Por tanto, percibirá a retribución correspondente ó posto de traballo, sempre e cando ésta non sexa inferior á percibida no seu posto habitual e terá o horario e os descansos que ó traballador substituido lle correspondese. Os traballadores deste Equipo percibirán un Complemento de Disponibilidade de 25.- € por cada unha das doce mensualidades como compensación á súa disponibilidade. Adicionalmente abonarase unha cantidade de 9.- € por cada día que lle sexa modificado o seu horario de traballo e o traballador o realice. Os traballadores que integren este equipo de Disponibilidade non prestarán os seus servizos durante mais de tres fines de semana ó mes, salvo cas necesidades organizativas aconsellen o contrario. O Persoal deste equipo, deberá desfrutar os días sobrantes do cómputo anual durante os venres do ano, sempre que avise con suficiente antelación e que exista persoal suficiente para cubrir a totalidade do resto dos equipos. Por necesidades organizativas, de producción ou de contratación, o traballador poderá ser destinado a ocupar un posto de superior categoría á que tivera recoñecida, por plazo que non exceda de seis meses durante o ano, ou dez durante dous anos, tendo dereito a percibir, mentras se encontre en tal situación, á remuneración correspondente á función efectivamente desempeñada. A atribución de funcións superiores ás do grupo ou categoría profesional de pertenencia para cubri-la ausencia (o no seu caso a reducción de xornada) doutra persoa en situación de substitución por incapacidade temporal derivada de accidente de traballo ou enfermidade común, permisos, excedencias, e outros supostos de suspensión de contrato, non dará lugar á consolidación da superior categoría ou grupo, ainda cando se superen os prazos anteriormente citados. En materia de prevención de riscos laborais, a Empresa aplicará as medidas que integran o deber xeral de prevención de conformidade cos artígos 15 y 16 da Lei de Prevención de Riscos Laborais. En relación á participación dos traballadores nas cuestións relacionadas coa prevención de riscos no traballo, será de aplicación ó disposto no Capítulo V da Lei anteriormente citada. Persoal Empregado: O seu soldo, segundo ás táboas salariais, durante os anos 2010 y 2011. Sendo o establecido na táboa salarial anexa a este Convenio. Persoal Obreiro: O salario, segundo as táboas, durante os anos 2010 y 2011. Sendo o establecido na táboa salarial anexa a este Convenio. A partir do 1 de Xaneiro de 2010 e 2011 tomarán efecto os valores que, en concepto de Prima de Carencia de Incentivos, corresponderanlle ó persoal obreiro, segundo consta na táboa anexa ó presente Convenio. Para o persoal empregado, a cantidade en concepto de Prima, segundo consta na táboa anexa ó presente Convenio, para os años 2010 e 20110 Esta Prima cobrarase por día efectivamente traballado a quenda, quedando establecida para os anos 2010 e 2011 na cuantía de 8,81 € día. (100% MTN). Os baremos para as distintas quendas son: MTN: Quenda mañá, tarde e noite. MT: Quenda mañá e tarde. A cantidade anteriormente citada como Prima de Quenda ten a súa orixe na fórmula establecida no Anexo I do presente Convenio. O importe do Complemento Nocturno cobrarase por día efectivamente traballado en horario de 22 a 6 horas, quedando establecido para os anos 2010 e 2011 na cuantía de:  Especialista Xefe Equipo Coador 2,99 € hora.  Especialista Coador 2,59 € hora. A cantidade anteriormente citada como Complemento Nocturno ten a súa orixe na fórmula establecida no Anexo I do presente Convenio. O importe da Prima de Domingo e Festivo durante os anos 2010 e 2011, será de 4,92 € por hora, para todo ó Persoal que traballe en Domingo ou Festivo. As Pagas Extras de Xullo e Decembro serán de 30 días de remuneración dos seguintes conceptos: - Soldo ou Salario, Prima de Carencia de Incentivos. Consideraránse como tal ás de traballo efectivo que excedan da xornada ordinaria anual de traballo establecida no presente Convenio Colectivo. Co obxeto de favorece-la creación de emprego, amba-las partes acordan a conveniencia de reducir ó mínimo indispensable as horas extraordinarias. O importe que se aboará por cada hora extraordinaria será o resultante de dividir o salario bruto anual (tendo en conta únicamente os conceptos fixos) entre o número de horas de traballo anuais, incrementando o resultado nun 75%. Nesta materia, os traballadores da Empresa rexiranse polo establecido no Convenio Colectivo do sector de industria siderometalúrxica de A Coruña que resulte da súa aplicación en cada momento. Establécese un Premio de Vinculación á Empresa, en función dos anos de servizo prestados a esta, de acordo coa seguinte escala: o Escala 1ª. Ós 20 anos de servizo continuado, unha mensualidade do seu salario bruto. o Escala 2ª. Ós 29 anos de servizo continuado, dúas mensualidades e media do seu salario bruto. No caso de xubilación, cobrarán este Premio aqueles traballadores que no momento de xubilarse teñan 19 anos para o primeiro grao e 28 anos ou máis de servizo continuado para o segundo, se non os cobraran. Ó xubilarse o traballador ou en caso de que pase a Invalidez, percibirá unha cantidade equivalente a 121,00 € por cada ano de servizo activo e continuado na Empresa, sempre que a dita xubilación se realice ó cumpri-los 65 anos de idade, ou antes desa idade. No caso de ser superior, cobrará unha mensualidade por cada quinquenio ata un máximo de 5 mensualidades do seu salario bruto. Atendendo á obriga establecida no Real Decreto 1588/1999, do 15 de Outubro, polo que se aproba o Regulamento sobre a instrumentación dos compromisos por pensións das empresas cos traballadores, o Premio de Xubilación regulado no presente artigo encóntrase financiado a través dunha Póliza de Seguro Colectivo de Vida contratada cunha Compañía Aseguradora de recoñecida solvencia e prestixio, todo iso de conformidade con canto establece a normativa de referencia. No caso de falecemento dun traballador, xa sexa por causas naturais ou accidente dentro ou fóra das horas de traballo, os seus dereito-habentes percibirán unha cantidade de 17.940,02 € máis 4.484,99 € por cada fillo que estea ó seu cargo. Para os traballadores que pasen á situación de Invalidez a dita cobertura manteráselles durante os seguintes períodos: a) Traballadores a partir de 55 anos ata a idade de 60 anos, ou como mínimo durante o primeiro ano de Invalidez. b) Traballadores, menores de 55 anos, terán dereito á dita cobertura durante o primeiro ano de pasar á situación de Invalidez. Os traballadores poderán designar por escrito o beneficiario da dita cantidade, no caso de non facelo entregaráselles ós seus dereito-habentes. Atendendo á obriga establecida no Real Decreto 1588/1999, do 15 de Outubro, polo que se aproba o Regulamento sobre a instrumentación dos compromisos por pensións das empresas cos traballadores, a Indemnización por Defunción regulado neste artigo encóntrase financiado a través dunha Póliza de Seguro Colectivo de vida contratada cunha Compañía Aseguradora de recoñecida solvencia e prestixio, todo iso de conformidade con canto establece a normativa de referencia. O traballador terá dereito a percibir, como Anticipo de Nómina, unha mensualidade do seu salario. No caso de accidente de traballo, o traballador recibirá dende o primeiro día, o 100% do salario habitual, debendo entenderse por tal a suma de tódolos conceptos retributivos fixos así como os complementos que recibe, con exclusión da prima de domingo ou festivo. No obstante o anterior, recibirá, por parte da entidade xestora ou Mutua, o 75% da base reguladora do mes anterior no caso de que ista cantidade sexa superior á cantidade que resulte de realizar o cálculo indicado ó inicio deste párrafo. No caso de baixa por enfermidade, o traballador recibirá a cuantía da prestación económica por IT que corresponda segundo a lexislación vixente. Neste sentido e, tendo en conta a normativa actual, o empregado en situación de baixa por enfermidade recibirá os seguintes porcentaxes da base reguladora: - 1º día ó 15º día: recibirá o 60% da base reguladora con cargo á empresa. - 16º día ó 20º día: recibirá o 60% da base reguladora con cargo á entidade xestora ou mutua. - 21º día en adiante: recibirá o 75% da base reguladora con cargo á entidade xestora ou mutua. No caso de que ó finalizar o ano, o índice de absentismo de baixas por enfermidade ou accidente fose inferior o 3,50 %, a Empresa complementará ata o 100% dos conceptos fixos (Soldo ou Salario e Prima de Carencia de Incentivos) con carácter retroactivo a todos aqueles traballadores que causaran baixa por enfermidade durante dito ano natural. A Empresa garantiza o dereito fundamental á igualdade de trato e de oportunidades no ámbito laboral. Por isto e, nesta materia, será de aplicación os preceptos establecidos no Plan de Igualdade aplicable a tódalas empresas do Grupo Ferroatlántica. A Empresa aboará no ano 2010, unha cantidade única non consolidable de 200.- €, a tódolos traballadores de alta na Empresa na data na que se asina o Convenio. No suposto de que tódolos importes establecidos no presente Convenio foran acordados con anterioridade á firma das revisións salariais do Convenio de Ferroatlántica S. L (fábrica de Sabón), aplicaranse con carácter retroactivo estos últimos a Silicio Ferrosolar, S. L. LA EMPRESA, EL DELEGADO DE PERSONAL,  Prima de Quenda 8,81 € día quenda 100% MTN  Prima Festivo 4,92 € hora  Prima de Nocturno 2,99 € hora Especialista Xefe de Equipo Coador  Prima de Nocturno 2,59 € hora Especialista Coador